Benjamin Netanyahu a dizolvat cabinetul de război al Israelului. Plecarea liderului opoziției, Benny Gantz, i-a crescut popularitatea premierului
Premierul Israelului, Benjamin Netanyahu, a renunțat la cabinetul de război, creat în urma atacului Hamas din 7 octombrie 2023. Decizia a devenit publică luni, 17 iunie, după ce săptămâna trecută Benny Gantz, liderul opoziției, s-a retras din cabinetul de război. Premierul a dizolvat cabinetul de război și preia un rol mai direct în conflictul din Gaza.